Sista Bartholin

Sista Bartholin ialah benjolan lembut bukan kanser di bahagian tepi lubang faraj.  Ia terjadi apabila kelenjar Bartholin, didalam labia, tersumbat.  Walaupun sista kecil hanya menyebabkan simptom kecil, sista yang besar boleh menyebabkan bengkak pada bahagian tepi faraj, yang boleh menyebabkan kesakitan ketika melakukan hubungan seks atau berjalan.  Jika ia dijangkiti, nanah boleh berlaku, yang biasanya merah dan sangat menyakitkan. 

Punca sista Bartholin tidak diketahui.  Nanah berpunca daripada jangkitan bakteria, tetapi kebiasaanya ia bukan disebabkan jangkitan seksual (STI).  Pada kes yang jarang berlaku, gonorea mungkin terlibat.   Diagnosis biasanya berdasarkan simptom yang dihadapi semasa pemeriksaan fizikal dijalankan.  Pada wanita yang berumur lebih dari 40 tahun, biopsi tisu adalah disyorkan untuk menolak kemungkinan kanser .  

Sekiranya tiada gejala, tiada rawatan diperlukan.   Walaupun begitu, apabila sista menjadi tidak selesa atau menyakitkan, saliran adalah disyorkan.  Kaedah yang kerap digunakana adalah dengan memasukan kateter Word selama empat minggu.   Prosedur pembedahan yang dikenali sebagai marsupialisasi boleh digunakan atau, jika masalah berterusan, keseluruhan kelenjar boleh dikeluarkan.  Pembuangan adalah disyorkan bagi wanita berumur lebih dari 40 tahun untuk memastikan kanser tidak terjadi.  Antibiotik biasanya tidak diperlukan untuk merawat sista Bartholin. 

Sista Bartholin menjejaskan kira-kira 2% wanita pada hayat mereka.  Ia kerap berlaku semasa wanita dalam umur yang mampu untuk melahirkan anak.  Sista ini dinamakan sempena Caspar Bartholin yang menggambarkan kelenjar ini dengan tepat pada tahun 1677.  Mekanisme asas sista ditentukan pada tahun 1967 oleh pakar obstetrik abad ke-20 Samuel Buford Word.   

 Rujukan 

Kategori:Kesihatan
Kategori:Kesihatan Wanita
Kategori:Sista
Kategori:Ginekologi